| Need for Speed Heat |
| --- |
|  |
| Kūrėjas | Ghost Games |
| Leidėjas | Electronic Arts |
| Dizaineris | Yoni Rabinowitz |
| Kompozitorius | Pedro Bromfman |
| Išleidimo data | 2019 m. lapkričio 8 d. |
|
| Žanras (-ai) | Lenktynių |
| Režimas | Vieno žaidėjo **·** Kelių žaidėjų |
|
| Reitingai | ESRB: TPEGI: 16+ |
| **Platforma** | Microsoft WindowsPlayStation 4Xbox One |
| Versija | {{{versija}}} |
| Variklis | Frostbite 3 |
| Reikalavimai | žr. čia |
| Platinimas | {{{media}}} |
|
| Licencija | {{{licencija}}} |
| Pirmtakas | Need for Speed Payback |
| Kitos dalys | Need for Speed |
| ea.com |

**Need for Speed Heat** (stilizuotai ***NFS Heat***) – 2019 m. lenktynių žanro kompiuterinis žaidimas, sukurtas studijos „Ghost Games" ir išleistas kompanijos „Electronic Arts". Žaidimas skirtas Windows, PlayStation 4 ir Xbox One platformoms. Tai dvidešimt ketvirtoji „Need for Speed" žaidimų serijos dalis, kuri mini serijos 25-mečio jubiliejų. 

Žaidimas iš kritikų sulaukė nevienareikšmiškų vertinimų. Anot jų, žaidimas pajėgė pranokti pirmtakus „Need for Speed" (2015) ir „Need for Speed Payback", tačiau nepristatė nieko, kas būtų verta išskirtinio dėmesio, ir kad tai tiesiog dar vienas franšizės papildymas.

Tai paskutinis studijos „Ghost Games" kurtas žaidimas „Need for Speed" franšizei, po kurio leidybinė kompanija nutarė būsimų žaidimų kūrimą vėl perleisti „Criterion Games", o „Ghost Games" paskirti žaidimo variklio Frostbite vystymui, taip pat grąžinant jų senąjį pavadinimą „EA Gothenburg".

Žaidimo eiga
------------

Žaidimo veiksmas vyksta atvirame pasaulyje, *Palm City* ir jo apylinkėse, kuris iš esmės yra Majamio (JAV) kopija. Žaidime gausu geografinės įvairovės, per žemėlapio apylinkes driekiasi atviri laukai ir kalnai. Skirtingai nei „Need for Speed Payback", jame nėra dienos ir nakties ciklo, veiksmo laiką žaidėjas gali pasirinkti tik rankiniu būdu. Dienos metu žaidėjas gali varžytis tik legaliose lenktynėse, kurias laimėjus gauna pinigų naujo automobilio įsigijimui arba jau turimo patobulinimui. Naktį galima lenktyniauti nelegaliose lenktynėse, kurias laimėjus gaunama reputacijos taškų. Be to, naktį *Palm City* gatves akylai stebi kelių patruliai, su kuria susidūrus rizikuojama prarasti reputacijos taškus arba uždirbtus pinigus. Tačiau sėkmingai nuo jų pasprukus, uždirbama dar daugiau reputacijos. Policija gali užklupti ir dienos metu, tačiau tokiu laiku ji nebūna labai aktyvi. Paminėtina, jog patrulių gaudynių sunkumo lygis priklauso nuo vienos nakties uždirbto reputacijos taškų kiekio, todėl pasiekus maksimalų bėglio lygį, patartina grįžti į namus ir ten pasislėpti.

Siužetas
--------

DĖMESIO: *toliau atskleidžiamos kūrinio detalės*

Žaidėjas dienos metu atvyksta į Palm City, kad sudalyvautų legalioje „SpeedHunters Showdown" rungtyje. Tai renginys, pritraukiantis įvairius lenktynininkus, kurie visą dieną lenktyniauja, siekdami iškovoti pergalę. Atėjus nakčiai, renginys virsta nelegaliomis lenktynėmis ir pritraukia policijos dėmesį. Miesto gatvių kontrolę palaikantis buvęs leitenantas Frank'as Mercer'is pasiryžta padaryti bet ką, kad sulaikytų visus lenktynininkus. Jau kitą dieną mechanikas ir buvęs lenktynininkas Lucas Riviera parduoda žaidėjui jo pirmąjį automobilį, taip pat padeda sudalyvauti pirmose „SpeedHunters Showdown" lenktynėse. Mechaniko sesuo Ana Riviera, taip pat lenktynininkė, pristato žaidėją „The League" grupuotei, kurią sudaro geriausi miesto lenktynininkai. Tam, kad galėtų prisijungti prie šios grupuotės, žaidėjas ir Ana suformuoja savo komandą ir varžosi lenktynėse. Po lenktynių, porelė nelieka nepastebėta pareigūno Shaw'o, priklausančio Frank'o Mercer'io pajėgoms. Viskas baigiasi Anos Nissan 350Z konfiskavimu.

Kūrimas
-------

Kurdami žaidimą, kūrėjai atsisakė prieš tai buvusios "lootbox" (laimikio) sistemos, kuri buvo sulaukusi neigiamų atsiliepimų iš kritikų. Taip pat žaidime prieinami papildiniai: „Keys to the Map", „McLaren F1 Black Market Delivery" ir „Red Bull Nissan 370Z". Taip pat nemokamas atnaujinimas, skirtas Aston Martin DB11 Volante ir sugrąžinta galimybė žaisti su Polestar 1 – pirmuoju žaidimo automobiliu.

Po leidėjų sprendimo iš žaidimo kūrimo darbo atleisti „Ghost Games", visas tolimesnių papildymų ir naujų žaidimų darbas pavestas „Criterion Games". 2020 m. birželį „Need for Speed Heat" tapo pirmuoju „EA" žaidimu, leidžiančiu žaisti tarp kelių platformų: asmeninių kompiuterių, PlayStation 4 ir Xbox One.

Nuorodos
--------

* Oficiali svetainė

Šaltiniai
---------

1. ↑  „NEED FOR SPEED HEAT REVIEW: "CAN’T QUITE CAPTURE THE GLORY OF THE SERIES PS2 HEYDAY"" – GamesRadar (2019-11-08)
2. ↑  „Need for Speed Heat Review" – IGN (2020-04-29)
3. ↑  Christopher Dring (2020-02-12). „EA will move Need for Speed development back to Criterion" – GamesIndustry.biz.
4. ↑  „eed For Speed Heat' is an ode to Miami street racing"" – Engadget.
5. ↑  „Under the Hood: NFS Heat" – reddit.com, 

u/F8RGE (2019-08-14)
6. ↑  „Need for Speed™ Heat – New Cars Arrive on March 3" – EA.
7. ↑  „Need for Speed Heat - Update 1.5 - Update notes" – reddit.com, u/Max\_Joker (2019-12-11)
8. ↑  Michael McWhertor (2020-06-08). „Need for Speed Heat gets cross-play, the first EA game to do so". Polygon.

|  |  |  |  |  |
| --- | --- | --- | --- | --- |
| 

| Ž • A • R*Need for Speed* serija |
| --- |
|  |
| Pagrindinė serija | 
* *The Need for Speed* (1994)
* *II*
* *III: Hot Pursuit* (1998)
* *High Stakes*
* *Porsche Unleashed*
* *Hot Pursuit 2*
* *Underground*
* *Underground 2*
* *Most Wanted* (2005)
* *Carbon*
* *ProStreet*
* *Undercover*
* *Shift*
* *Nitro*
* *World*
* *Hot Pursuit* (2010)
* *Shift 2: Unleashed*
* *The Run*
* *Most Wanted* (2012)
* *Rivals*
* *No Limits*
* *Need for Speed* (2015)
* *Payback*
* *Heat*
* *Unbound*
 |

 |